Tremùzen

Tremùzen (nom uficiàl en italià: Tremosine) l'è 'n cümü italià, de la regiù de la Lombardìa, en Pruvìncia de Brèsa. El g'ha , 'na superfìce de 72 km² e 'na densità de 27 ab./km². El se tróa a 'na altèsa de 414 méter söl leèl del mar e 'l cunfìna coi cümü bresà de Limù, Tignàl e Magàza, con la pruvìncia de Verùna coi cümü de Brenzone (VR), Malcesine (VR), e co la pruvìncia de Trènt col cümü de Léder (TN).

Tremùzen l'è 'n cümü spars, che öl dì che l'è furmàt de diverse frasiù sparnegàde. La séde del cümü l'è endèla frasiù de la Piéf ma la comunità piö nömerùza l'è chèla de Vézio.

 Stória 
La testemognànsa piö antìca de l'ezistènsa de 'n cümü l'è 'n at datàt 12 de magio del 1268 endel qual gh'ìa part apò le autorità del cümü de Tremùzen.

Lüminàt 'ntra i cümü de la riviéra de Salò endela descrisiù de le tère bresàne del 1493, l'ìa abitàt de 788 anime (Medin 1886). Endei prim agn del sècol XVII el fàa par de la quàdra de Gargnà e 'l tülìa dét le frasiù "[...] Pieve, Vosandese, Cadignano, Pries, Vese, Progas, Nus, Voltino, Mesema, Somans, Vitevo, Alarias, Secastello, Sarner" (Da Lezze 1610).

Dele ótre fóncc le descriìa, entùren a le metà del sècol XVI, el cümü furmàt de le cumunità de "[..]Pieve, Pries (encö uficialmènt: Priezzo), Mus (encö uficialmènt: Musio), Sumpries, Secastello, Voiandes, Oltì (Voltino), Iusteg (encö uficialmènt: Ustecchio), Sarmer (encö uficialmènt: Sermerio), Cadignà, Pregas (encö uficialmènt: Pregasio), Mesema, Alarias" e popolàt de 1693 àneme (Archivi del Cümü de Tremùzen, Enventàre, p. 3)www.lombardiabeniculturali.it - Schéda söl Cümü de Tremùzen.

 Evulusiù demogràfica 

 Riferimèncc